Annwyl Rieni/Warchodwr,

Dyma grynodeb o’r gwaith bydd eich plentyn yn gwneud yn ystod y tymor nesaf.

**Ieithoedd, Llythrennedd a Chyfathrebu**

Trwy ein sesiynau iaith a thematig bydd disgyblion yn datblygu eu gallu i ddewis strategaethau ieithyddol i greu effaith yn y Gymraeg a’r Saesneg, yn eu gwaith llafar ac ysgrifenedig: gan edrych yn fanwl ar ddewisiadau, agoriadau brawddeg, defnydd o atalnodi cymhleth, geirfa helaeth (gan gynnwys geirfa bynciol) a chysyllteiriau. Bydd ystod eang o gyfleoedd darllen yn eu helpu i ddatblygu sgiliau darllen megis mynegiant, llithrddarllen, cipddarllen a chrynhoi a darllen rhwng y llinellau. Bydd disgyblion yn cael eu cefnogi i ddod yn fwy hyderus wrth ddefnyddio geiriadur, thesawrws a rhestri termau. Byddwn yn parhau i ymarfer llawysgrifen i sicrhau'r cyflwyniad gorau posibl. Bydd eich plentyn yn dod yn fwyfwy ymwybodol o’r cysylltiad rhwng ieithoedd gyda ffocws penodol ar ddysgu siarad, darllen ac ysgrifennu yn Ffrangeg.

**Mathemateg a Rhifedd**

Rhif yw ein prif yrrwr ac mae’r sgiliau yma yn cael eu ymarfer yn gyson trwy brofiadau dysgu bywyd go iawn o fewn cyd-destunau megis mesur, defnyddio data, arian, algebra a geometreg. Hyd yn oed ym mlynyddoedd olaf y cynradd, rydym yn defnyddio llawer o offer ac adnoddau ymarferol a dulliau lluniadol er mwyn dyfnhau dealltwriaeth y plant cyn symud ymlaen at dduliau ysgrifenedig. Nid cael yr ateb yn gywir un unig sy’n bwysig – rydym yn annog y plant i drafod eu gwaith, egluro beth wyddant neu beth helpodd ac i ddefnyddio dulliau amrywiol neu weithrediadau gwrth droi i wirio eu gwaith. *Am wybodaeth bellach, gweler y fframwaith rhifedd ar wefan yr Ysgol*.

**Thema**

Ein thema y tymor yma yw ‘Newid.’ Prif yrrwr yr hanner tymor 1af bydd gwyddoniaeth gan ganolbwyntio ar deunyddiau a newid cyflwr mater. Yn ystod yr ail hanner tymor byddwn yn canolbwyntio ar ddyniaethau. Byddwn yn edrych ar newidiadau i Gymru yn sgil y Pyllau Glo gan drafod ‘A oedd y diwydiant glo yn dda i Gymru?’ Atodwyd trefnydd gwybodaeth gwyddonol i gynorthwyo’ch plentyn adref. Byddwn yn danfon yr un ar gyfer yr ail rhan o’r thema ar ôl hanner tymor. Yn ystod ein gwersi Celfyddydau Mynegianol byddwn yn edrych ar gerfluniau a gwaith gan Barbara Hepworth a Henry Moore. Bydd ein gwersi dawns yn digwydd yn ystod yr ail hanner tymor ac yn canolbwytio ar y thema gwrthdaro. Yn ein gwersi Crefydd, Gwerthoedd a Moeseg byddwn yn edrych ar gelf sy’n mynegi ysbrydolrwydd.

[](http://racemeadow.org.uk/curriculum/attachment/racemeadow-064/)[](http://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCL3-06SM6scCFQUyGgodKbAFWQ&url=http://www.clipartsheep.com/man-thinking-clipart/dT1hSFIwY0RvdkwzZDNkeTVqYkd0bGNpNWpiMjB2WTJ4cGNHRnlkSE12TkM4eEx6UXZZaTh4TVRrME9UZzJOVEV3TWpBNU5UWTJPRFEyWW14MVpXMWhibDh6TURGZk1ERXVjM1puTG1ocExuQnVad3x3PTM3MnxoPTYwMHx0PXBuZ3w/&bvm=bv.102022582,d.d2s&psig=AFQjCNExumjF7I0krfvnwIrvxdCVsL6www&ust=1441893036094000)

**Pethau i ‘w Cofio**

Llyfrau darllen adref Dydd Gwener ac yn ôl POB dydd Llun gyda chofnod.

Cit ymarfer corff ar Ddydd Mercher hanner tymor 1af a phob yn ail dydd Llun neu Mercher hanner tymor 2- byddwn yn cadarnhau pa wythnos yn agosach at hanner tymor.

Dillad coedlan pob yn ail Dydd Mawrth yn dechrau 23/1/24

Defnyddio Trydar (X) er mwyn danogs gwaith neu llwyddiannau

**Dosbarth: Blodeuwedd**

**Blwyddyn 5**

**Iechyd a Lles:-**

Yn ystod sesiynau ymarfer corff, byddwn yn astudio sgiliau pêl ac yn arwain tuag at bêl droed. Ar ol hanner tymor byddwm hefyd yn cael gwersi pob yn ail wythnos gyda Dreigiau Casnewydd. Themau Jigso y tymor yma yw: Breuddwydion a Goliau a Fy Iechyd.